02020D1346 — ET — 28.10.2022 — 002.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

Muudetud:









▼B

NÕUKOGU RAKENDUSOTSUS (EL) 2020/1346,

25. september 2020,

millega antakse Kreeka Vabariigile määruse (EL) 2020/672 alusel ajutist toetust töötusriski leevendamiseks COVID-19 puhanguga kaasnenud eriolukorras







Artikkel 1

Kreeka vastab määruse (EL) 2020/672 artiklis 3 sätestatud tingimustele.

Artikkel 2

▼M2

1. Liit annab Kreekale laenu kuni 6 165 000 000 eurot. Laenu maksimaalne keskmine tagasimaksetähtaeg on 15 aastat.

2. Käesoleva otsuse alusel antav finantsabi on kättesaadav 39 kuu jooksul alates käesoleva otsuse jõustumise kuupäevale järgnevast päevast.

▼B

3. Komisjon teeb liidu finantsabi Kreekale kättesaadavaks kuni kaheksa osamaksena. Osamakse võidakse välja maksta ühes või mitmes osas. Esimese osamakse osade tagasimaksetähtaeg võib olla pikem kui lõikes 1 osutatud maksimaalne keskmine tagasimaksetähtaeg. Sellisel juhu määratakse edasiste osade tagasimaksetähtajad kindlaks nii, et pärast kõikide osamaksete väljamaksmist ei ületataks lõikes 1 osutatud maksimaalset keskmist tagasimaksetähtaega.

▼M2

4. Esimene osamakse makstakse välja määruse (EL) 2020/672 artikli 8 lõikes 2 sätestatud laenulepingu jõustumisel. Kõik edasised osamaksed tehakse vastavalt kõnealuse laenulepingu tingimustele või asjakohasel juhul siis, kui jõustub selle laenulepingu addendum või Kreeka ja komisjoni vahel sõlmitud muudetud laenuleping, mis asendab algse laenulepingu.

▼B

5. Kreeka tasub iga osamakse eest määruse (EL) 2020/672 artiklis 4 osutatud liidu rahastamiskulud ning kõik sellest rahastamisest tulenevad muud tasud, kulud ja väljaminekud, mis liidul tekivad seoses käesoleva artikli lõike 1 kohase laenu andmisega.

6. Osamaksete suuruse ja väljamaksmise ning osade suuruse otsustab komisjon.

▼M2

Artikkel 3

Kreeka võib rahastada järgmisi meetmeid:

a) erihüvitis töötajatele, kelle töölepingud on peatatud, nagu on ette nähtud „14. märtsi 2020. aasta õigusakti” (viimati pikendatud „19. veebruari 2021. aasta seadusega 4778/2021” ja „ministri otsusega 3512/2022”) artiklis 13;

b) käesoleva artikli punktis a osutatud meetme kohaldamisalas olevate töötajate sotsiaalkindlustuskaitse, nagu on ette nähtud „14. märtsi 2020. aasta õigusakti” (viimati pikendatud „19. veebruari 2021. aasta seadusega 4778/2021” ja „ministri otsusega 3512/2022”) artiklis 13;

c) eritoetus füüsilisest isikust ettevõtjast töötajatele, nagu on ette nähtud „20. märtsi 2020. aasta õigusakti” artiklis 8;

d) lühendatud tööaja kava, nagu on ette nähtud „seaduse 4690/2020” artiklis 31;

e) teenindussektori hooajaettevõtete töötajate tööandja sotsiaalkindlustusmaksed, nagu on ette nähtud „seaduse 4714/2020” artiklis 123.

▼B

Artikkel 4

Kreeka teavitab komisjoni kavandatud avaliku sektori kulutuste tegemisest hiljemalt 30. märtsiks 2021 ja seejärel iga kuue kuu järel, kuni kavandatud avaliku sektori kulutused on täielikult tehtud.

Artikkel 5

Käesolev otsus on adresseeritud Kreeka Vabariigile.

Käesolev otsus jõustub selle adressaadile teatavakstegemise päeval.

Artikkel 6

Käesolev otsus avaldatakse Euroopa Liidu Teatajas.